KOMISSION TÄYTÄNTÖÖNPANOASETUS (EU) 2020/1572,

annettu 28 päivänä lokakuuta 2020,

täytäntöönpanoasetuksen (EU) 2019/626 muuttamisesta siltä osin kuin on kyse niiden kolmansien maiden tai kolmansien maiden alueiden luetteloista, joista meijerituotteiden ja hyönteisten tulo Euroopan unioniin on sallittua

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 127 artiklan 2 kohdan,

sekä katsoo seuraavaa:

(1) Asetuksessa (EU) 2017/625 vahvistetaan säännöt sellaista virallista valvontaa ja sellaisia muita virallisia toimia varten, joita jäsenvaltioiden toimivaltaiset viranomaiset suorittavat tarkastaakseen, että unionin lainsäädäntöä noudatetaan muun muassa elintarvikkeiden turvallisuuden alalla tuotannon, jalostuksen ja jakelun kaikissa vaiheissa. Siinä säädetään erityisesti, että tiettyjen eläinten ja tavaroiden tulo unioniin on sallittua ainoastaan komission tätä tarkoitusta varten laatimaan luetteloon sisältyvästä kolmannesta maasta tai sen alueelta.

(2) Komission delegoidulla asetuksella (EU) 2019/625 (2) täydennetään asetusta (EU) 2017/625. Kyseisen delegoidun asetuksen 3 artiklassa vahvistetaan säännöt, jotka koskevat tiettyjä eläimiä ja tavaroita, joiden tulo unioniin on sallittua ainoastaan kolmansista maista tai niiden alueilta, jotka sisältyvät komission täytäntöönpanoasetuksessa (EU) 2019/626 (3) vahvistettuun luetteloon.

(3) Komission täytäntöönpanoasetuksessa (EU) 2019/626 vahvistetaan ne kolmansien maiden tai kolmansien maiden alueiden luettelot tai viitataan tällaisiin luetteloihin, joista tiettyjen ihmisravinnoksi tarkoitettujen eläinten ja tavaroiden lähetysten tulo Euroopan unioniin on sallittua.

(4) Täytäntöönpanoasetuksen (EU) 2019/626 10 artiklassa säädetään, että ihmisravinnoksi tarkoitettujen raakamaidon, ternimaidon, meijerituotteiden ja ternimaitotuotteiden lähetysten tulo unioniin on sallittua ainoastaan sellaisista kolmansista maista tai niiden alueilta, joista niiden tuonti unioniin on sallittua komission asetuksen (EU) N:o 605/2010 (4) 2 artiklan mukaisesti. Ennen täytäntöönpanoasetuksen (EU) 2019/626 soveltamispäivää myös muiden kolmansien maiden sallittiin kansanterveyttä koskeviin vaatimuksiin perustuen tuoda tiettyjen meijerituotteiden lähetyksiä asetuksen (EU) N:o 605/2010 3 ja 4 artiklaan viitaten. Asetuksen (EU) N:o 605/2010 3 ja 4 artiklaan liittyvät viittaukset jäivät virheellisesti pois täytäntöönpanoasetuksen (EU) 2019/626 10 artiklasta ja olisi lisättävä siihen. Sen vuoksi täytäntöönpanoasetuksen (EU) 2019/626 10 artiklaa olisi muutettava.

(5) Täytäntöönpanoasetuksen (EU) 2019/626 20 artiklassa säädetään, että ihmisravinnoksi tarkoitettujen hyönteisten lähetysten tulo unioniin sallitaan ainoastaan, jos tällaiset elintarvikkeet ovat peräisin ja on lähetetty sellaisesta kolmannesta maasta tai sen alueelta, joka luetellaan mainitun täytäntöönpanoasetuksen liitteessä III a. Hyönteisten tulo unioniin kolmansista maista ja niiden alueilta olisi sallittava ja ne olisi asianmukaisesti lisättävä luetteloon ainoastaan, jos kyseiset maat toimittavat asianmukaiset todisteet ja takeet siitä, että ne täyttävät asetuksen (EU) 2017/625 127 artiklan 3 kohdassa ja delegoidun asetuksen (EU) 2019/625 4 artiklassa säädetyt vaatimukset.

(6) Thaimaa toimitti 4 päivänä joulukuuta 2019 komissiolle ihmisravinnoksi tarkoitettujen hyönteisten EU:hun suuntautuvaa vientiä koskevan arviointilomakkeen.

(7) Thaimaa toimitti 6 päivänä huhtikuuta 2020 komissiolle riittävät todisteet ja takeet maan sisällyttämiseksi kolmansien maiden tai niiden alueiden luetteloon, joista hyönteislähetysten tulo unioniin on sallittua. Thaimaa olisi sen vuoksi sisällytettävä täytäntöönpanoasetuksen (EU) 2019/626 liitteessä III a vahvistettuun luetteloon, ja kyseistä liitettä olisi muutettava.

(8) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan täytäntöönpanoasetus (EU) 2019/626 seuraavasti: 1) Korvataan 10 artikla seuraavasti: ”10 artikla Luettelo kolmansista maista tai niiden alueista, joista raakamaidon, ternimaidon, meijerituotteiden ja ternimaitotuotteiden lähetysten tulo unioniin on sallittua Ihmisravinnoksi tarkoitettujen raakamaidon, ternimaidon, meijerituotteiden ja ternimaitotuotteiden lähetysten tulo unioniin on sallittua ainoastaan sellaisista kolmansista maista tai niiden alueilta, joista niiden tuonti unioniin on sallittua asetuksen (EU) N:o 605/2010 2, 3 ja 4 artiklan mukaisesti.” 2) Muutetaan liite III a tämän asetuksen liitteen mukaisesti.

2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä lokakuuta 2020. Komission puolesta Ursula VON DER LEYEN Puheenjohtaja

(1) EUVL L 95, 7.4.2017, s. 1.

(2) Komission delegoitu asetus (EU) 2019/625, annettu 4 päivänä maaliskuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten unioniin tuloa koskevista vaatimuksista (EUVL L 131, 17.5.2019, s. 18).

(3) Komission täytäntöönpanoasetus (EU) 2019/626, annettu 5 päivänä maaliskuuta 2019, niiden kolmansien maiden ja kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo Euroopan unioniin on sallittua, ja täytäntöönpanoasetuksen (EU) 2016/759 muuttamisesta näiden luetteloiden osalta (EUVL L 131, 17.5.2019, s. 31).

(4) Komission asetus (EU) N:o 605/2010, annettu 2 päivänä heinäkuuta 2010, eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon, maitotuotteiden, ternimaidon ja ternimaitotuotteiden Euroopan unionin alueelle tuontia varten (EUVL L 175, 10.7.2010, s. 1).